רעיון לפעילות לסיכום נושא דוד ושאול.
הביאו לכיתה גביע.
חלקו את הכיתה לשש קבוצות.
כל קבוצה בוחרת לה שם קבוצה וכותבת אותו על הדף עם הסבר קצר של משמעות השם. כותבת בראש הפלקט שלה.
קבוצה 1
שופטי בית המשפט העליון בתקופת המלכים החליטו להעניק לשאול את גביע "המלך הטוב ביותר".
מה היו נימוקי השופטים לבחירה בשאול?
קבוצה 2
שופטי בית המשפט העליון בתקופת המלכים החליטו להעניק לשאול את גביע "המלך הטוב ביותר".
מה היו נימוקי השופטים לאי בחירתם בדוד?

שופטי בית המשפט העליון בתקופת המלכים החליטו להעניק את גביע "המלך הטוב ביותר" לאחד מן המלכים: שאול או דוד. למי הייתם מעניקים אותו? ערכו השוואה בין המלכים. התייחסו לפרמטרים שונים (מראה, מעשים, אמירות, תגובות העם כלפיו, תגובות האל כלפיו...) 
(אפשר להחליט ששניהם לא ראויים ולהביא ראיות).
קבוצה 4
לפני שניתן פסק הדין, שופט התראיין לתכנית רדיו בעניין הענקת הגביע. כתבו רשימת שאלות שהייתם מציגים לו כמראיינים בתכנית.
קבוצה 5
ערכו תכנית רדיו (אפשר פאנל), ושדרו מהשטח את שובו של דוד לאחר הנצחון על גוליית. הציגו עצמכם, היכן אתם נמצאים? מה אתם רואים? מה חושב דוד? מה חושב שאול? מה חושבות הנשים? מה חושבים הגברים? מהי תגובת העם? שערו מה יהיה עתידו של דוד.
קבוצה 6
המציאו משחק אשר מביא לידי ביטוי את התכונות, המחשבות והמעשים של כל אחת מהדמויות. (מי אני? מונופול... סולמות וחבלים...)
לילדים שמתקשים להשתתף בדיונים:
עיצוב פלקט גדול - תעמולה לבחירה בשאול.
עיצוב פלקט גדול - תעמולה לבחירה בדוד.
בסיום כל קבוצה כותבת על פלקט 2-4 תובנות. 
התלמידים עוברים בין הפלקטים ורושמים את שמם ליד ההיגד שהם מסכימים אתו.
תולים בכיתה.

